Griffith Rhys Jones

Am y digrifwr cyfoes o'r un enw gweler Griff Rhys Jones.

Arweinydd cerddorol o Gymru oedd Griffith Rhys Jones, neu Caradog (21 Rhagfyr 1834 – 4 Rhagfyr 1897). Roedd yn adnabyddus fel arweinydd y "Côr Mawr" o tua 460 llais (Undeb Corawl De Cymru; y South Wales Choral Union), a enillodd y wobr gyntaf ddwywaith yng nghystadleuathau corawl y Palas Crisial (Crystal Palace) yn Llundain yn y 1870au.

Ganed Griffith Rhys Jones yn Nhrecynon, ger Aberdâr, yng Nghwm Cynon, Morgannwg. Gweithiai fel gof yng Ngwaith Haearn Aberdâr ym mhentref Llwydcoed.

Fe'i claddwyd ym Mynwent Aberdâr, ger ei bentref genedigol.

Yn 1920 codwyd cerflun er anrhydedd iddo a gynlluniwyd gan Syr William Goscombe John yn Sgwar Fictoria, Aberdâr.

Dolenni allanol
 Deunydd archif am Griffith Rhys Jones ar wefan Casglu'r Tlysau 
 Lluniau o feddrod Caradog ym Mynwent Aberdâr 

Categori:Genedigaethau 1834
Categori:Marwolaethau 1897
Categori:Cerddorion o Gymru
Categori:Pobl o Forgannwg